JohanHeinsen/ENO huggingface dataset:
Aalborgs Stifts Adresseavis, 1825-01-06
Kongen er endnu ikke frisk, og Lægerne raade bestandig til en Reise i de sydlige Provindser. - Det franske Hovedqvarteer har gjort Holdt imellem Burgos og Aranda, og Antallet af de fra Occupationshæren afdragende Corps er indskrænket til 2 Linieregimenter til Fods og et ridende Jægerregiment. Som Man forsikkrer, har Corregidoren i Madrid faaet Ordre til at have Kaserner og Qvarterer tilrede til 6000 Mand Franske. Ved den nye Overeenskomst mellem den franske og spanske Regjering er det bestemt, at de Stæder, hvor der bliver franske Garnisoner, skulle bestyres paa en fuldkommen militair Maade, hvorfor og den spanske Civiløvrighed paa disse Stæder skal flytte til Andre. Dette er allerede skeet i Gallicien, hvor Øvrigheden er flyttet fra Corunna til St. Jago. Jmidlertid synes disse franske Garnisoner ikke at pille gavne Landets indvortes Rolighed synderlig, da de kun skulle sørge for at forsvare de Pladser, hvor de ere, og ikke bekymre sig om, hvad der foregaaer udenfor dem, ja skulle ei engang kunne reqvireres af den spanske Regjering. Derfor er og de bevæbnede, Guerillaers Antal i den senere Tid tiltaget i Provindserne, da ogsaa Spanierne selv mangle Midler til at betvinge dem; Linietropper sender Man ikke gjerne ud imod dem, da der ere Mange gamle Militaire iblandt Guerillerne, og de royalistiske Frivillige ere ikke øvede nok. Man taler igjen stærkt om, at 2000 Mand allerede ere indskibede i Ferrol til Sydamerica, og at der endnu skal udrustes en langt større Expedition, og for at kunne bruge mange constit. Officerer dertil, har Man tilstaaet dem en mildere Purification end hidtil. For at skaffe Penge til denne Udrustning, har Man deels sat Hovedstaden Madrid, i Contribution, deels maa Compagniet til at beseile Gaadalqvivir udrede 2 Mill. Realer, og endelig skulle alle de, der have kongl. Ordener, paa ny legitimere sig og indløse dem med svære Bekostninger. Og hvo, der for Fremtiden faaer en Orden, skal for Storkorset betale 10000, forComthurkorset 5000 og for enhver anden Decoration 4000 Realer.
Aalborgs Stifts Adresseavis, 1825-01-06
Blandinger. Den 26de og 27de December har Vandet igjen staaet meget høit ved Hamborg og er den 26de og Aftenen gaaet over i Gaderne. Den 23de om Morgenen havde det lynet stærkt, og Nogle vilde endog have mærket en let Jordrystelse. - Den store, forhen omtalte Fisk, er nu at see paa Hamborgerberg; de Lærde kalde den Balana hoops. Jfølge de offentlige Beretninger trække hele Flokke af Skakkerjøder efter de Klæder, Senge &c., der i anseelig Mængde tilsendes de ved Oversvømmelserne Forulykkede. Dog er der paa mange Steder gjort Anstalter for, at de ikke for Spotpriis skulle tilskakkre sig det, som Velgjørenheden bestemte for de Ulykkelige.
Aalborgs Stifts Adresseavis, 1825-01-06
Fra Overhessen meldes, at Man i Fabrikstaden Alsfeld, ved at bortrydde en gammel Muur af et Munkekloster, har fundet en anseelig Skat, bestaaende af Guldmynter og Kirkekar.
Aalborgs Stifts Adresseavis, 1825-01-06
J det nurnberger Jntelligensblad bekjendtgjør en tysk Handskemager, at han med Magistratens Tilladelse er bleven fransk Handske fabrikant.
Aalborgs Stifts Adresseavis, 1825-01-06
J Anledning af at en Titulairprofessor og Tanddoctor Ringelmann kalder sig i Aviserne Professor ved Universitetet. i Würsburg, bekjendtgjøres fra bemeldte Universitet, at det ikke erkjender og aldrig nogensinde vil erkjende ham for Universitetsprofessor.
Aalborgs Stifts Adresseavis, 1825-01-06
J en Have i Warschau har Man nylig opgravet 1602. Bomber, 18 Fade Krudt og mange Levninger af forskjellige gamle Vaaben.
Aalborgs Stifts Adresseavis, 1825-01-06
Overhofpræst Dr. Ammon i Dresden har paa Ansøgning faaet Tilladelse til at benytte sig af det Adelspatent, der blev tilstaaet hans Forfædre af Keiser Rudolph II. Blankeneserne have, som det hedder i Anmeldelsen af Agtelse for begge Naboestæderne bragt den af dem fangne Finsisk til Slavensof ved Altona, og forevise den der for Penge. Efter deres Anmeldelse beløber Dyrets Længde sig til 70 Fod og det holder 25 Fod i Gjennemsnit.
Aalborgs Stifts Adresseavis, 1825-01-06
Ved det nye Theater i München skulle Træemaskinerne, Coulisserne &c. overdrages med en nyopfunden Glassernis, hvorved disse brændbare Ting skulle være beskyttede mod Jldens og Vandets Jndvirkning.
Aalborgs Stifts Adresseavis, 1825-01-06
Fædrelandet.
Aalborgs Stifts Adresseavis, 1825-01-06
Kjøbenhavn. Hans Majestæt Kongen har under 21de December f. A. allernaadigst behaget at resolvere: 1) at Thara for Pottemager-Arbeide skal ved Fortoldningen bestemmes til 12 pCt., men at det overlades Eierne at lade det udpakke, og, efterat det Jtubrudne er bortkastet, veie Netto; samt 2) at Udførselstolden for Hampe, Hør= og Sennepsfrøe, nedsættes til 8 Rbs. pr. Tønde.
Aalborgs Stifts Adresseavis, 1825-01-06
Jfølge allerhøieste Resolution af 24de f. M., forbliver Vognmandstaxten for Januarii, Februari og Marts Maaneder 1825 uforandret, nemlig for Extrareisende med et Par Forspandsheste eller stemplet Vogn med 2 Heste 5 Mk. Sølv pr. Miil, og for en mindre Vogn med 2 Heste, samt for enkelt Hest til Kongelige og private Estafetter samt til Forspand 4 Mk. 4 s. Sølv pr. Mill.
Aalborgs Stifts Adresseavis, 1825-01-06
Under 10de f. M. er Konstberider Joseph Ziescheck meddeelt Bevilling til at give Forestilling i Ridekonsten m.v. i Kjøbstæderne udenfor Kjøbenhavn.
Aalborgs Stifts Adresseavis, 1825-01-06
Den 17de f. M. er der meddeelt G. Franck af Aalborg Bevilling til i 2 Aar at opføre Skuespil i de danske Provindser udenfor Kjøbenhavn, imod passende Afgift til hvert Steds Fattigvæsen.
Aalborgs Stifts Adresseavis, 1825-01-06
Kjøbenhavns Torvepriser, den 31te December: Rug 2 Rbd. 3 Mk. a 2 Rbd. 5 Mk.; Hvede 3 Rbd. 3 Mk. a 4 Rbd.; Byg 1 Rbd. 5 Mk. 12 s. a 2 Rbd. 12 s.; Havre, 1 Rbd. 3 Mk. 12 s. a 1 Rbd. 4 Mk. 8 s.; Ærter 2 Rbd. 3 Mk. a 3 Rbd. 2 Mk. Tønden. - Røget Flesk 1 Rbd. 5 Mk. a 2 Rbd.; Grønsaltet dito 1 Rbd. 3 Mk. a 1 Rbd. 4 Mk. 8 s. Lispundet. - Smør 9 Rbd. 3 Mk. a 11 Rbd. Fjerdingen. - Æg 1 Mk. 10 s. a 1 Mk. 12 s. Snesen. Cours den 31te December. Hamb. 2 M. 217, a vista 220. Spec. 224. - Specier solgtes til 13 Rbmk. 7 s. Disconto 5 pC. - 4 pCt. Kongelige Obligationer (uden Renter) 86 3/4 a 86. Nationalbank-Obligationer (af Laanet 4de Februarii 1820, uden Renter, 100 1/2 a 100 3/4 Rbd. r. S. eller 112 1/2 Rbd. Sedler pr. 100 Rbd. r. S. Hamborger Laan af 1819. 3000 Bcomk. 98. Dito 4000 Bcomk. 98. - 6 pC. norske Obligat. ved Hambro & Søn 165 a 105 1/2. - Norske Speciessedler pr. 10 Specier, - Svenske Sedler. - Asiatiske Actier 90.
Aalborgs Stifts Adresseavis, 1825-01-06
Cours: Hamborg den 31te December. St. Petersborg 8 1/2. - London 36. 1. - Lissabon 37 1/2. - Amsterdam k. S. 104 1/2, 2 M. 105 1/2. - Kjøbenhavn k. S. . .- Specier 2 1/2 A.
Aalborgs Stifts Adresseavis, 1825-01-06
Befordringer og Afgang. Under det danske Cancellie: Den 10de November er Sognepræst i Middelfart, T. Meelbye, forundt Rang med Sognepræster i Kjøbenhavn efter Rangforordningen af 14de October 1746 den 6te Classe No. 13.
Aalborgs Stifts Adresseavis, 1825-01-06
Den 15de December Krigsraad H. Juul til Viskum Hovedgaard under Viborg Amt, udnævnt til virkelig Justitsraad.
Aalborgs Stifts Adresseavis, 1825-01-06
Under Directionen for Universitetet og de lærde Skoler: Den 27de November f. A. er Cand. Theol. P. D. Aagaard beskikket til Adjunct ved Aalborg Cathedralskole.
Aalborgs Stifts Adresseavis, 1825-01-06
Odense, den 31te December. J Onsdags havde vi her nogenlunde klar Luft, og det tegnede til en Forbedring i Veiret, efterat vi nu i samfulde 7 Uger have været hjemsøgte af daglig Regn og Blæst Men om Natten begyndte Stormen atter at tude, og i Gaar Morges henimod Solens Opgang havde Luften her(ligesom der meldes nylig at have viist sig i Berlin) et paafaldende Jldskiær, der gav alle Gjenstænder et rødligt guult Udseende, og hen paa Formiddagen var Stormen atter heftig. Uagtet det vedbliver at regne, har Barometret baade i Gaar og i Dag staaet paa godt Veir. Den Ladebygning af Wibye Præstegaard paa Hindsholm, som Orkanen den 20de omkastede, var 30 Fag stor i en Længde af 61 Alen, og nylig opført afvigte Sommer for Præsten, Hr. Rützaus egen Regning. Af 36 Køer, som han havde paa Stalden deri, bleve 4 dræbte, de andre laae i Behold under en Vægt af flere tusinde Pund Høe, som var sat paa Slyden.
Aalborgs Stifts Adresseavis, 1825-01-06
Aarhuus. Ligesom der for nylig meldtes fra Berlin, var der ogsaa her udspredt en Spaadom, der sagdes at være af en berømt Astronom, ifølge hvilken der den 27de eller 28de December skulde skee en meget stor Oversvømmelse paa Jorden. Denne Forudsigelse fløi som et Lyn fra Mund til Mund, og satte saadan Skræk i mange Mennesker, at de med Ængstelse imødesaae den benævnte Tid. Oversvømmelsen i St. Petersborg, hvorom Man nylig havde læst saameget sørgeligt, forøgede hos Mange Frygten for en lignende Skjæbne. Den 27de kom, stormfuld og mørk, som endeel af de foregaaende Dage; det høitstegne Vand i Aaen slog op over Broerne; Stormens Heftighed tog imod Aften til, og Frygten ligesaa. Men over Midnat sagtnedes Uveiret, og ikke Faa Sloge sig først da til Rolighed. Den 28de gled endnu bedre hen, og Man takkede nu Gud ret inderligt for, at det kun blev ved Skrækken, samt indsaae tillige, hvor ilde Man gjør ved at fæste Liid til slige uhjemlede Rygter.
Aalborgs Stifts Adresseavis, 1825-01-06
Blandinger. Fra Sielland haves paalidelig Efterretning om følgende uhørte Mordtildragelse: For omtrent 14 Dage siden savnedes Jndsiddersken (en Enke, henimod 80 Aar gammel, hos Gaardmand Jens Rasmussen i Græse, under Frederiksborg District. Jngen i Gaarden havde da seet hende i 3 Dage, og Jens Rasmussen, som angiver at have været fraværende paa en Reise i ligesaa lang Tid, spurgte efter hende strax ved sin Hjemkomst. Ved Undersøgelse fandtes Indgangen til hendes Bolig, i bemeldte Jens Rasmussens Gaard lukket; men da denne aabnedes, forefandtes i Kjøkkenet, liggend for Skorstenen, en betydelig Deel Tørveaske, og deri nogle faa Levninger af Jndsiddersken, som forøvrigt var aldeles opbrændt. De anstillede Retsforhandlinger leder til det Resultat: at Jndsiddersken er myrdet, og hendes Liig derefter brændt af Morderen, for destobedre at skjule Forbrydelsen. Gjerningsmanden er endnu ikke opdaget; men Jens Rasmussen, som svarede den Afdøde en betydelig aarlig Undertægt, maa udholde Forhør. (Mariboe Avis.)
Aalborgs Stifts Adresseavis, 1825-01-06
Fra dette Aars Begyndelse udgiver Pastor C. F. Rønne i Lyngbye et nyt Uge-Blad, under Navn af dansk Religions-Blad, hvis Jndhold skal dreie sig om den nyere Religionshistorie, uden derfor at udelukke passende Tilbageblik, og som især skal meddele Stykker af Missionshistorien, samt andre mærkelige Beretninger, som i religiens Henseende kunde vente almindelig Jnteresse.
Aalborgs Stifts Adresseavis, 1825-01-06
J Slagelse have Huses og især Kirkernes Tage ogsaa lidt meget ved Orkanen, der var saa vældig, at den tog fat i en fraspændt Vogn med Kalesche paa og førte den langs op af Gaden. J Nærheden af Byen styrtede en Stald længde omkuld og slog 7 Stude ihiel.
Aalborgs Stifts Adresseavis, 1825-01-06
Anden Juledag kantrede en Baad imellem Strib og Fredericia. De tvende Personer, som befandt sig deri, og hvoraf den Ene var en Fisker der af Staden, den Anden hjemmehørende i Viborgegnen, druknede begge.
Aalborgs Stifts Adresseavis, 1825-01-06
Onsdagen den 8de December blev en Fiskerbaad fra Skovshoved imellem Kjøbenhavn og Stevns fyldt af en svær Søe, saa at den sank, hvorved Baadens Eier, en ung Fisker, der efterlader en Kone i trange Kaar, druknede. Hans Broder holdt sig saa længe over Vandet ved tvende Aarer, indtil han, efter en halv Times Forløb, blev reddet af en anden Fiskerbaad.
Aalborgs Stifts Adresseavis, 1825-01-06
Løverdagen den 18de December indtraf det Uheld, at en Baad med 8 Mand kantrede i Nærheden af Hammermøllen, hvorved 5 Mennesker druknede, af hvilke 4 vare Smedesvende der fra Værket. Den ene Forulykkede skal efterlade sig Kone og flere Børn.
Aalborgs Stifts Adresseavis, 1825-01-06
Nylig fandtes en Skorsteensfeiersvend død paa en af Nakskovs Gader.
Aalborgs Stifts Adresseavis, 1825-01-06
J Fredericia har et Medlem af det beckerske Skuespiller selskabs Personale forleden berøvet sig selv Livet, ved et Pistolskud. Aalborg
Aalborgs Stifts Adresseavis, 1825-01-06
J Nørre-Sundbye har nu ogsaa Børnekopperne begyndt at yttre sig. Jgaar blev en Dreng bragt herover paa Sygehuset, og alle Forsigtighedsregler ere trufne, for at afvende Koppernes Udbredelse.
Aalborgs Stifts Adresseavis, 1825-01-06
Kjøbenhavns=Posten ankom først hertil igaar Aftes.
Aalborgs Stifts Adresseavis, 1825-01-06
Skibe, ind- og udclarerede ved Aalborg Toldkammer. Den 3die Januar. Udclareret, N. Koefoed til Aarhuus med tomme Kasser, Foustager og saltede Sild m.m.
Aalborgs Stifts Adresseavis, 1825-01-06
Bekjendtgjørelser. Fra indeværende Qvartals Begyndelse kan endnu nogle complette Exemplarer af min Avis erholdes, naar derom skeer Bestillinger enten paa de Kgl. Postcontoirer eller hos Udgiveren. Avisen udgives 4 Gange ugentlig. Betalingen for Avisen erlægges her i Byen og Omegnen med 1 Rbdlr. Seddel qvartaliter. Aalborg Stifts Addresse-Contoir og Bogtrykkerie, den 6te Januarii 1825. Albert Borch.
Aalborgs Stifts Adresseavis, 1825-01-06
Til Efterretning bekjendtgjøres herved: at Remonte-Commissionen indtræffer i næstkommende Februari og Marts Maaneder paa Hestemarkederne for at indkjøbe Remonteheste til Cavallerie=Regimenternes Complettering, og indfinder sig til dette Øjemeed paa efternævnte Steder og Dage, saaledes: i Randers, fra 7de til 11te Februarii, og senere fra 6te til 9de Marts. i Horsens, den 14de Februarii udenfor Markedstiden. i Veile, den 16de Februarii udenfor Markedstiden. i Odense, fra 19de til 21de Februarii, og senere fra 19de til 21de Marts. i Assens, den 24de Februarii. i Faaborg, den 25de Februarii. i Haderslev den 28de Februarii. i Veile den 2den Marts, og senere fra 13de til 16de Marts. i Middelfart, den 23de Marts. Det bemærkes derved: at Hestene maa ikke være under 4 og ikke over 5 Aar gamle. Curasseerhestene skulle maale 10 Qvarteer og 2 Tommer; Landseneer, Dragon- samt Husar Heste 9 Qvarteer og 4 Tommer, sjellandsk Anlægsmaal. De maa have et forholdsmæssigt Hoved, der er godt forenet med en velreist Hals, en høi men skarp Manke, en velsluttet Krop, flade, fastliggende og kraftfulde Bove, lige Ryg og Lend, samt et tilrundet og nogenlunde lige Kryds, Benene maa være vel stillede og stærke, Fodskiftet let, lige og kraftfuld. Har Hesten et tungt og grovt Hoved, en tyk bredstrubeHals, fede, vaklende og sletstillede Bove, en hæslig svag Formet tilspidset, smalt og stærkt afskydende Kryds, svage Been med skadelig Spat, Galle eller Overbeen i Forening med et meget snævert, flettende eller meiende Fodskifte, er den ubrugbar til Cavalleriehest. Kiel, i Remonte=Commissionen, den 31te Decbr. 1824. v. Thienen,
Aalborgs Stifts Adresseavis, 1825-01-06
Kammerherre, Oberst og Præses i Remonte-Commissionen, Ridder af Dannebrogen.
Aalborgs Stifts Adresseavis, 1825-01-06
Hvor et Meierie paa 100 Stkr. Køer til 1ste Maj 1825 kan erholdes i Forpagtning, anviser Addresse-Contoiret i Aalborg.
Aalborgs Stifts Adresseavis, 1825-01-06
Mit i Hjelmerstald beliggende Sted er til Paaske Flyttetid til Leie. Worm.
Aalborgs Stifts Adresseavis, 1825-01-06
Hvor nogle Værelser med Kjøkken a. til Paaske Flyttetid kan erholdes til Leie, anvises fra Hjørnet af Algaden og Tiendeladen No. 4.
Aalborgs Stifts Adresseavis, 1825-01-06
Bundtmager-Arbeide.
Aalborgs Stifts Adresseavis, 1825-01-06
Mit Oplag hos de Herrer Philipson & Lipmann i Aalborg er atter bleven forsynet med endeel smukke og moderne Vinterkaskjetter og Jagthuer af mange Sorter Skindarter, pelsforede Sælskinds Damestøvler, Dame=Modester- og Pallentiner, et velsorteret Partie Kaabebesætninger af mange Sorter Skind og Priiser. Fodposer og Reisestøvler, Fløiels-, Bombasings- og Voxdugs=Kasketter, som sælges til de billigste Priser, ogsaa bliver der antaget Bestillinger paa alt hvad der henhører til Bundtmager=Professionen, og bliver prompte besørget; gode Vare og reel Behandling indestaaer jeg for Aarhuus den 1ste December 1824. L Michelsen.
Aalborgs Stifts Adresseavis, 1825-01-06
Skuespil. Fredagen den 7de Januarii om Aftenen Kl. 6 opføres, Naturens Datter, en Familieskildring i tre Acter, af August Lasontaine, oversat af Lund. Gørbing Franck.
Aalborgs Stifts Adresseavis, 1825-01-06
Hos Boghandler Sadolin erholdes: Nytaarsgave for 1825, 8 1/2 Ark i Octav, indhæftet for 4 Mk. Tegn. Bogen indeholder: Aalborg Marked, et Skuespil i 3 Acter, og Svend Poulsen, en Fortælling fra Krigens Tid. Hos Hr. Lieutenant Bluhme findes 10 Expl. af denne Nytaarsgave, Bombebøssen tilhørende. Hvo der med sin Skjærv eller Gave vil bidrage til denne nyttige Stiftelses Fremme, behager at tilstille Hr. Lieutenanten, hvad de goddædigen maatte forunde denne Skiftelse. P. D. Faber.
Aalborgs Stifts Adresseavis, 1825-01-06
At jeg af S. T. Magistraten og Politiemesteren her i Byen er udnævnt til Fæstemand, samt at min Boepæl er i Skotter gaarden, dette bringes herved til almindelig Kundskab. Aalborg, den 16de December 1824. Griishauge,
Aalborgs Stifts Adresseavis, 1825-01-06
Politiebetient. Ceres. Et periodisk Skrivt for dannede Læsere. Udgiver af F. M. Lange. Femte Hefte. Det indeholder: Juliette, eller det hemmelige Ægteskab, af Frederik Kind. - Jagtgildet, af Washington Irving.
Aalborgs Stifts Adresseavis, 1825-01-06
Subskription modtages hos Vogelius, Boghandler og Bogbinder.
Aalborgs Stifts Adresseavis, 1825-01-06
Taxten for Færgefarten over Liimfjorden imellem Aalborg og Nørresundbye, udstædt af Generalpostdirectionen den 31te August 1824, aftrykt i Patent format til at opklæbe paa Pap, faaes hos Hr. Færgekasserer, Nyegaard i N. Sundbye samt paa Addresse-Contoiret i Aalborg for 8 s. Tegn.
Aalborgs Stifts Adresseavis, 1825-01-06
Auctioner. Over Anders Andersen Amtofts iboende Huus i Aarup med Eiendomme, af Hartkorn 1 Skp. 3 Fdkr. 2 1/2 Alb., bliver, ifølge passeret Udlæg, afholdt trende Auctioner: Onsdagen den 2den og 16de Februarii samt 2den Marts 1825. hver Dags Formiddag Kl. 11. De 2de Første her paa Contoiret og den Sidste i bemeldte Huus. Hvilket herved, i Overeensstemmelse med Plakaten af 22de April 1817, bekjendtgjøres. Hanherredernes Contoir paa Aagaard, den 27de Decbr. 1824. Kjer.
Aalborgs Stifts Adresseavis, 1825-01-06
Salg af Jordegods. Torsdagen den 3die Februari 1825 Formiddagen Kl. 10 lader Eierinden Enkefrue Kammerraadinde Stadel, ved en eneste Auction opbyde den hende tilhørende i Seierslev Sogn, NørreHerred her paa Morsøe, beliggende Hovedgaard Søe med tilhørende særdeles indbringende privilegerede Veirmølle og hos veriegjørende Bøndergods 207 Tønder 5 Skpr. Hartkorn, samt Seierslev Sogns Kirketiende af 207 Tdr. 5 Skpr. Hartkorn, til Bortsælgelse enten samlet eller separat. Hovedgaarden, der er beliggende i en af Jyllands frugtbareste Egne, staaer for Hartkorn frie Hovedgaardstaxt 19 Tdr. 7 Skpr. 2 Fdkr. 1 Alb. og ufrit Hartkorn som bruges under Hovedgaarden 3 Tdr. 6 Skpr. 3 Fdkr. 1 Alb. samt Mølleskyld 1 Td. 2 Fdkr. Conditionerne, hvorefter denne fortrinlige Eiendom agtes bortsolgt samt Adkomstbreve, Kort og Jordebog ere forinden til Eftersyn hos Eierinden boende paa Hovedgaarden Ullerup ligeledes her paa Morsøe, samt hos Undertegnede. Auctionen afholdes paa Gaarden Søe. Thi indbydes Lysthavende ovennævnte Tid og Sted at give Møde. Nyekjøbing paa Morsøe den 6te December 1824. Rummelhof, Auctions-Directeur.
Aalborgs Stifts Adresseavis, 1825-01-08
Udlandet.
Aalborgs Stifts Adresseavis, 1825-01-08
Nyeste Postefterretninger. Fra Engelland meldes, at ifølge officielle Beretninger havde Birmanerne den 1ste Julii angrebet Gen. Campbells høire Fløi, men vare, efterat have havt nogen Fordeel i Begyndelsen, drevne tilbage. Den 8de erobrede Engellænderne alle Fjendens Forskandsninger, hvorved han mistede mange Folk. Han kunde dog ikke omringes, men flygtede med 14000 Mand ind i Landet.
Aalborgs Stifts Adresseavis, 1825-01-08
Nylig ankomne Breve fra Hydra bekræfte, hvad før har været meldt om Grækernes Seier ved Candien den 12te November. Jbrahim Pascha har efter denne Affaire trukken sig tilbage til Marmaritza, og en anden Afdeling af hans Flaade skal være seilet lige til Alexandrien. Det Tab, han har lidt, angives af Grækerne til 3 Brigger, der ere opbrændte, 5 Goeletter og 17 Transportskibe. Til Hydra var der bragt adskillige fangne Capitainer.
Aalborgs Stifts Adresseavis, 1825-01-08
Vandet i Rhinen er igjen steget til en stor Høide. Den 25de f. M. stod det 18 Fod 7 1/2 T. ved Cöln og steeg indtil den 27de om Aftenen til 20 F. 7 1/2 T.; Dagen efter faldt det igjen til 19 Fod.
Aalborgs Stifts Adresseavis, 1825-01-08
Orkanen af 20de og 21de f. M. rasede ogsaa frygtelig i Liebau af S. V., og gjorde megen Skade paa Bolværkerne og bortreev iblandt Andet Overdelen af de yderste Havne dæmninger. 2 Skibe bleve løsrevne fra Strandbredden, og vare i Fare, men leed dog ingen synderlig Skade. -J Riga saae Man den 21de, da Vandet under en Storm af V. N. V. var steget til den største Høide, adskillige Nødslag paa Husene; allerede blev en liden Sidebygning løftet iveiret af Vandet, og drevet af Stormen opad Strømmen, og Jngen vovede at ile de ængstelig raabende Mennesker til Hielp, førend den der liggende Skipper Hein. Satow (der allerede den 18de havde fulgt med Lodserne for at redde Capt. Gays Skib og Mandskab, udbad sig Havne mesterens Schaluppe og ved Hielp af 5 unge Lodser og 11 andre Jndvaanere reddede 25 Mennesker. - Af det omtalte Capt. Gays Skib, Henriette Lovise, bleve Folkene reddede, men Skibet selv den 21de sønderslaget og Vraget adsplittet paa Søen.
Aalborgs Stifts Adresseavis, 1825-01-08
Cours. Hamborg den 4de Januar. St. Peters borg 8 1/2. - London 36. - Lissabon 37 1/2. - Amsterdam k. S. 104 1/, 2 M. 105 1/2. - Kjøbenhavn k. S. . .- Specier 2 1/3 A. Tyrkiet.
Aalborgs Stifts Adresseavis, 1825-01-08
J Wien er Hof= og Statscancelliet mere beskjæftiget end nogensinde, og Antallet af de Courerer, der affærdiges, er betydeligt, hvoraf Man slutter, at noget Vigtigt der forhandles. Mander og saa temmelig overbeviist om, at det er Grækenlands Sag, det angaaer. Man mener alligevel, at det vil blive vanskeligt, at bringe Porten til Raison, da Storherren og det herskende Partie i Divanet, paastaaer Grækernes ubetingede Underkastelse, og En, som foreslog, at sætte Morea i samme Forhold til Porten som Moldau og Wallachiet, havde nær udsat sig for Livsfare. Om disse 2 Fyrstendømmer hedder det imidlertid atter, at befalingen til deres Rømning ei alene er ankommen fra Constantinopet, men og strax fuldbyrdet, skjøndt en Efterretning fra Bucharest siger, at fra Jassy er der vel bort draget nogle hundrede Tyrker, men i Bucharest er Troppernes Antal ikke formindsket, og Minziaky har derfor endnu heller ikke forandret sin Stilling mod Porten. Saavel østerr. Beobachter, som en anden Efterretning fra Constantinopel melde, at Capudan-Paschaen er kommen til Hovedstaden og er der modtaget med de sædvanlige Æresbeviisninger, og Beobachteren føier til, at han har havt Audients hos Storvezieren, og har der faaet en Æres pels. Jmidlertid synes dette kun at være skeet for at skjule Skammen over det mislykkede Feldttog, hvorom ellers Skibenes slette Tilstand og Mandskabets blege Ansigtstræk kunne overbevise Enhver. Jbrahim Pascha har, som Man bestemt vil vide, den 8de November forladt Budrun og er styret mod Morea, hvor han imidlertid er bleven forhindret fra at lande (dette skulde da være ved Grækernes Overfald ved Candien den 12te) og har pludselig viist sig ved Makri paa Kysten af Caramanien, ligeover for Rhodus. -J Constantinopels Forstæder klager Man over, at Pesten har yttret sig. Sultanen har i den senere Tid sat en endnu mindre Myntsort i Omløb, som Handelstanden er meget bestyrtset over.